
Орган Лемковского Союза. 

Ориа росмочта, 115 26хопа туёгаћеб.. 


й. 

Выходит в каждый четверг, 


Редакция и администрация в Крыниц!. — Адрес „Лемко” Крыница. 


ити оо оон значи аанивнивппиина папаша, 


четверг дня 3. вересня (21. серпня) 1936, Рок Щ. 


Праму марень кунь: 
30 грошеййеячно, 
80 , квартально 
1°50 „ полрочно, 
3 зл. рочно. 


| В Амерыці: 1 дол. рочно. 
В Чехословакии: 


| 2 кор. місячно,10 кор.полрочно, 
20 кор. рочно. 

В 

Р 


Ціны оголошень: 

Ціла сторона 120 зл., 1/ сто- 
роны 60 зл., 1/4 стороны 35 зл., 
| 1 стор. 20 зл., 1/6 стор. 10 зл.; 
оголошеня малы за | мм. 20 гр., 
в текст! 30 гр., перед текстом 
Н 40 гр. При місячном и долшом 

оголошеню значна знижка, 


| Конто чекове Нр. 404.155; 

Всіх читателей, котры не вплатили ище пренумераты, просиме выровнати якнайскорше рахункы. 
р НШИШИНИШННИИШШНШИШЫНЫНИНИНИНИНЦЫНЫНЦИЦНЦӘНЫЫННЫНӘННИҚИННӘЦИЦИЦИИЫНИӘНЦЫБАНИӘЦИЦӘНЫННИБНҚИННРҸӘҢИЦӘНЫЦЫЫНЦИН ЧН НЕНН линии 


По нагай мо учачой ся молодежи! 


О том, же каждому народови ст потребна 
трудова интелигенция, писали мы уж нераз 
в газеті. Зрештом знают о том всі и спра- 
ва тота не потребує пояснень. 

Зрозуміли тото и наши селяне, котры 
отрясли ся с повоєнной апатии и выказуют 
штораз большу актывность в каждой об- 
ласти культурального и економичного житя. 
Спостерегат ся также миле явленє, што 
люды наберают знова віры в науку и по- 
силают свои дти до школы. Коли перед 
пару літами Руска Бурса в Горлицах мала 
всього лем килькох воспытанников, то 
в прошлом року было их уж понад 30, 
а в том року Бурса буде переполнена. 

Явленє тото, с одной стороны барз ра- 
достне, наводит є другой стороны поважны 
мысли, же треба старати ся доконче о тото, 
штобы дати зарядови бурсы возможность: 
1) прокормити находячу ся в Бурсі моло- 
деж, 2) собрати потребны фонды на по: 
ширенё поміщеня бурсы, котре уж в том 
році оказує ся за тісне. (Кромі господар- 
чих комнат, може бурса помістити всего 
40 ученников). 

Каждый с нас знає, же бурса принимат 
ученников по барз низкых цінах и за тоты 
гроши, якы платят родичи за своих сынов, 
ме можна их прокормити и дати им по- 
требный присмотр и опеку. Недостаток тот 
покрыват бурса с жертв в грошах и в про- 
виянтах. В прошлом році пришли © по: 
мочом села, котры зарядили меже собом 
сбор провиянтов и дерева и отставляли их 
до бурсы. В том воці мусиме зробити тот, 
само. Слава Богу вроды сут назагал добры 
и 5ст чим прокормити ся самым и на Боже 
дати. Дайме-ж прото „на Боже", але всі, 
килько кто може. Памятайме, же то не для 
бурсы даєме, лем для себе самого, бо бур- 
са с тых жертв выховат нашу учачу ся мо- 
лодеж, котра по оконченю школ увеличит 


число трудовой интелигенции и буде вести 
перед в культуральной и економичней ре- 


боті нашого села. Кромі того, єсли даст ся 
дашто ощадити, то бурса оберне заощад- 
жены гроши на поширенє поміщеня, што- 
бы мати возможность помістити всіх, котры 
голосят ся и хотят учити ся. | 

Важна єст также справа открытя отділа 
бурсы в Кракові, В Горлицах ст мало 
школ и тому бурса выполнят свою задачу 
лем относительно тых дітей, котры ходят 
до гимназии. А нам потреба также добрых 
ремесельников и купцов и мы мусиме под- 
бати о тото, штобы якнайбольше число 
нашой молодежи кончило именно фаховы 
школы. Школы такы сут в Кракові и то- 
му ст там потребна бурса, котра дала 
бы опеку учачой ся тай молодежи. 
Дойти до ней можоме через оподаткованє 
и жертвы. Жертвы на тоту ціль не по- 
винен никто жаліти, бо иде она для 
общого добра и принесе користи цілому 


народови. ( 


В Москві розстріляно 
16-ох передовых боль- 
шевиков. 


В минувшом тыждні газеты цілого світа 
интересовали ся живо процесом в Москві 
против Зиновиєву, Камєнєву и 14-ом дру- 
гым видным большевицкым діятелям, 
оскарженым о .· терорыстычну діятель- 
ность против пануючим верхам державы 
и о приготовлянє атентата на Сталина, 
Ворошилова и другых володерей тепе» 
решной Росии. 

Процес тот выкликал велике заинтересо- 
ванє тым, же всі оскаржены не лем при- 
знавади ся до зашмаряных им злодійствий, 
але также осудили свою діятельность, яко 
подлу и несправедливу. При читаню пере- 
біга процеса мимо волі приходило &я до 


пересвідченя, же або оскаржены хотят сво- 
им покаян=м заслужити собі мягчий вымір 
кары, або, же правительство совітске подає 
світу неправдивы протоколы, штобы оправ- 
дати свой тяжкый засуд. 


По парудневной росправі всіх 16-ох засу- 


джено на кару смерти и вырок выконано. 


Ест то лем початок, бо як доносят газе- 
ты сейчас по том засуді арестовано в Москві, 
Ленинграді и другых містах Росии новых 

7.000 людей. 


Процес Зиновиєва и екзекуцию тых 16-ох 
называют англицкы газеты лем „кырвавом 
трагикомедиом”, а властива трагедия отбу- 
де ся в будучности. 


Арестовано брата Сталина. 


С Москвы доносят о арест стрычного 
брата Сталина, Димитрия Джигашвили 
(правдиве назвиско Сталина) літ 54, котрого 
оскаржено о охоту и стремленє до оторва- 
ня Грузии от Совітов. 

Так процес и екзекуция, як и новы 
аресты, держат населенё Росии в сильной 
горячц!. На улицах, в фабрыках и трам- 
ваях говорит ся лем о выроку. Але в обаві 
перед шпицлями люды не выповідают сво» 
єго суду. Процес тот наберат однак зна- 
ченя политычного. Выбила година р!ши- 
тельной борбы с так званом „лівом опо- 
зыциом. 

Ликвидация опозыции означат цілковите 
выелиминоване жидовского елементу с пар- 
тии. На 16-ох засудженых ест лем 4-0х 
не жидовской национальность. 


Тепер в Москві никто не ест певный сво“ 
єго житя, Положене совсем таке, як за ре- 


ъволюции, в часі „ночей краснаго терора“. 


„Карюча рука пролетарията" бывший 
професор универсытета, тепер генеральный 
прокуратор Вышинскый має много роботы. 
Комисар внутренных діл Ягода отдал до 
роспорядимости прокуратора Вышинского 
славных 9 агентов Г. П. У. котры перево- 
дят ревизии и аресты. 

Вязнича зелева каретка стала ся постра» 


1 

власть, яку мало в перших тах реводюыми. 


Хой Москвы. Лубянка &ст переполнена, як 
за давмых ›добрых’ часов“. 
В.найблизшом. часі: новый процес. 


В найблизшем часі має «я отбыти невый 
процеє комтрревелюционеров. Тым разом 
буде оскарженый Рыков, бывший премиёр 
єевітакоге правительства, побіҹ него Се- 
кольников-Горилянт, бывший амбасадор 
в Льондені, Бухарин, а также Радек-Собель- 
сен. С меньше знаных Уғланев, Пятаков 
и другы. Бесідує ся в Москві также 
о окончеию каризры Литвинова. 

Мезвычаймо драматычны сут подробности 
самоубийетва Михаила Томского, заслуже- 
него большевика. Томекый покончил са- 
моубийством при радио, «лухаючи трамсми- 
сии с судовой селі в чае! прецеса Зиневиєва 
в тот момент, коли Вышинєкый оскаржил 
єго о приготовлене замаху на Сталина. 


Процес Кузмєцова и Шмидта. 


В тых днях начинат ся процес двох офи- 
церов красной армии Кузмєцова и Шмидта, 
оскарженых о приготовлянё замаху на мар- 
шала Ворошилова. 

Кузмєцов был допгый чае адютавтом мар- 


шала Ворошилова. 
Росия проживат горячи, тяжкы часы. 


—<8 —— 


Хлопы в Росии не хо- 
тят отдавати хліба. 


Німецке информацийне бюро с Фдесы 


.‚ доносит, же на Украин! доходит до частых 
_Ррозрухов на почв! реквированя хліба. 


В окрузі Полтавы населенё шмарило ся 


“на войсковы магазыны и пришло до борбы 
‘меже 


роботниками, хлопами и вояками, 
в часі котрой убито 23-8 люда. Є посеред 
демонетрантов арестовано около 200 людей. 

Также в окрестности Конотопа аресто- 


„вано много селян, котры не хотіли позво- 
„лити зареквировати собі зерно. 


Резрухы тоты роспространили ся на пол- 
ночный Кавказ, на округы Курск и Саратов. 
В Белянск! над Доном парусот роботни- 


"КОВ и селян напало на комисара красной 


армии, реквируючого землеплоды и убило 


єго. Войсковы отділы, высланы на місце, 
арестовали нааеленё цілых сел разом 
с сельскым совітом, а 18-еро люда, котры 
ставили опор, розстріляно на місци. 


В Зеленкоє над Дніпром дошло ~до драма- 
тычных сцен. В часі, коли прибыл отдл 
красной армии в Шли ареста населеня, не 
позваляючого реквировати хліб, пару соток 
людей хотіло утечи чолнами через Дніпр. 
Войско; не уважаюаючи на жены н дітей, 
почало стріляти с карабинов. 

В часі выкликаной тыма стрілами паникы, 
вывёрнули ся 9 чолна и 40-людей нашло 
смерть ‘в глубин! рікы. 


Ягода дыктатором. 


„ОаПу Ехргеѕѕ” приносит сенсацийну вість, 
же по конференции со Сталином начальник 
Г. П. У. Ягода одержал необмежены пол- 
номочия в области слідства и ареста каж- 
дого, не выключаючи найвысших держав- 
ных, войсковых и партийных достойников, 
против кому будут хоцбы якнайменьши по: 
дозріня, же принимали участь в акции, 
выміреной ‘против Сталиневи. Так адже 
Г, П. У, достає с поворотом свою давну 


пПпвВвмко 


На основ! тых’повномочий Ягода выдал 
приказ арестовати чотырох сов!тскых гене- 
ралов: Шмидта Шапошникова, Кузмецова 


и Туліме. 

В Москві росошли ся погонескы, же ма- 
чальный редактор „Известий”, Бухарин, кот- 
рый от 2-ох неділь быв на урляпі в Па- 
мирі, хотіл утечи за границу, 
держаный и арестованый. 


але был за- 


Вдові по Ленині грозит арест. 


В Москв! кружат поғоловкы, же меже 
Стапином и вдовом по Ленин, Крупском 
дошпо до острого коифликта. Крупска от- 
крыто крытыку= засуд смерти в процесі 
Зиновева и тев., котры были майблизшима 
сотрудниками єй мужа. В часі розговора 
Сталин мал сказати Крупской, штобы она 
не мішала ся до политычных справ и за: 
явил =Й, же больше не буде єй принимати 
у себе. Того самого дня, коли Крупска 
нам!ряла достати ся на Кремль, сторожа 
не впустила ю. Крупска загрозила, же за- 
скаржит Сталина перед партиймым судом. 

Ареста Крупской треба сподівати ся каж: 
дой хвилі. Віроятно буде она выдалена 
с Москвы. 


Домашна война в Испании 
не устає. 


Домашна война в Испании продолжат ся 
и ніт видов на скоре окончене. 2 

Под Сан Рафаель в горах Гуадарама пра- 
вительственны войска ужили пе раз пер- 
ший в той войн! газных бомб против 
повстанцам. 

В Картаген! милициянты вывезли на двох 
пароходах 360 вояков м 80 морскых офи- 
церов. Всіх их потоплено. 

В Катальонии милиция масами розстрілює 
пюдей подозрілых о сымпатии для повстан- 
цов. Там повстали роботничо-вояцкы ко- 
митеты по образцу рад, якы творили кому- 
нисты в Росии в 1917. р. 

Правительственны войске, довідавши ся 
о том, же - повстанцы. розстрільюют сто: 
ронников правительства в занятом Ба- 
дайоз, припустили сильный атак на опано- 
ваны повстанцами пункты. Вывязал ся 
страшный бой, найкырвавший. в цілой войні. 
Повстанцы выдержали атак. Тысячи тру- 
пов залегли поля под містом. 

300 комунистов потрафило достати ся на 
остров Майорка. Повстанцы окружили от- 
діл и вырізали всіх комунистов. 

Войско в Малягі збунтовало ся против 
мадрыцкому правительству. На улицах 
дошло до боя меже збунтованым и вірным 
правительству войском. 

В Арагонии вывязал ся бой о місточко 
Бельхите, котрый тревап без перервы 24 
годин и окончил ся побідом правитель- 
ственных войск. Вырізано всіх повстанцов, 


Там появила ся в послідных днях холера, · 


Завзяты бои идут в цілой Испании и ни: 
кто не знає, коли кончет ся. Бесідуют, же 
в правительственных кругах Мадрыта по- 
являют ся голосы за начатєм переговоров 
с повстанцами. Але ци тото успокоит ро- 
зогнаны умы, ци верне ся жнзнь тым всім 
несчастным, котры проляли свою кров 
в братоубийственной войні и ци поколіня 
тых жертв не захотят помстити своих по“ 


гыбших предков. 
ЕЕЕ с БЕСЕН) 


иной свя 9 р 
Маоакра кпопбв на Украині, 


Розрухы на Украын! в звязи в реквизи- 
циймом акцием тровают дальше. 

Хлопы в омрестности Черкас ме хотіли 
выдати зерно пришедь:ому полкови піхоты. 

Комисар кравной армии, реквируюҹий 
хпіб загрози, же в случаю отказа знищит 
хуторы. Дано хлонам 2 годины до наду- 
маня ся. Хлопы воли подпалити стогы, 
як отдати хліб войску. Пожар рознес ся 
скоро. В нецілу годину праві цілый пра: 
вый берег Дніпра на пространстві паруде- 
сятох кильометров станул в огни. 

С трудом войско погасило пожар. Хлопы 
почали утекати на лодках в долину ры. 
Повідомлене о том начальство річной ма- 
рынаркы в Кыєві выслало за нима погоню. 


Арматы мониторов знищили цілковито 
подкы. Килькасот хлопов нашло смерть 
в воді. 


Также в окрестности Канета дошло до 
тяжкых конфликтов меже хлопами и вой- 


ском. 
—_@® 
Звірята мают шестый 


змысл, 
котрый дає им можность предсказати 
Нет 


В лікерском собраню в Оксфорді пору- 
шено недавно цікаву тему. Наведено мно- 
го случаєв, котры свідчат о том, же звірята 
перевысшают под гдекотрыма взглядами 
пюдей. Мают они шестый змысл, котрый 
позвалят им предчувствовати будучность. 

Особенно псы мают сильно розвиненый 
шестый змысл. 


Знаный англицкый подорожник Сир Ген- 
ры Голянд был недавно в Белюджистані. 
Было то в часі, коли в Белюджистан! были 
страшны землетрясеня. Раз в часі, сна 
збудил Голянда єго пес, котрый начал єго 
тягати с дому, Подорожник вышол с дому, 
а в том часі затрясла ся страшечно земля 
и дол завалил ся. Еели бы пес не збудил 
Єго и не вытягнул с дому, заваливший ся 
дом был бы убил подорожника. 

Оден англицкый стрілец оповідал, же 
мал он вірного пса, котрый на старость 
осліп. Лікары сказали, же пес остане уж 
на все сліпым. Стрілец хотіл пса застрі- 
пити, але килько раз брал револьвер, все 
пес утекал от него в паничном страху 
и приходил до своєго пана аж втотчас, як 
он откладал револьвер. 


Оден пес збудил свою паню в ночи и за- 


провадил до газовой машинкы, котрой ку- 
рок был недокрученый. Правда, газ вы- 
ходил в невеликом количеств! и не мог 


стати ся причином смерти, але вірне звіря 
предчувствовало, же выдобываючий ся газ 
може быти для житя опасный. 


ПОМІЩАЙТЕ 


оголошеня 
В ГАЗЕТ! „ЛЕМКО” 


оке 1. ЖЕ чение, 


24 
Як треба навозити 
грунт под озимину. 


В попередных числах Лемке подали мы, 
як треба обробити грунт под озимину, 
а тепер призадумаме ся над тым, якы на- 
возы запевнят нам добры вроды. 

Найлучше Єст сіяти озимину по коничах 
м стручковых рослинах, бо втотчас грунт 
містит в собі достаточне холичество азот- 
ных кормовых складников и &сли знавозиме 
грунт фосфорныма навозами, нпр. жужлями 
або супертомасыном, можеме надіяти ся 
доброй вроды. 

Иначе мусиме навозити грунт, Если ози- 
мину сієме на стерни, по инших зернах. 
В тых случаях не выстарчит дати самы 
жужлі, або другы навозы, містячи в собі 
фосфор, але треба доконче навозити грунт 
также и азотныма навозами. 

Найлучшим навозом, містячим в собі всі 
кормовы складникы Ест стаєнный гной, але 
под озимины не конче ся нада, бо по пер- 
ше, в часі, коли сієме озимины, маме мало 
стаєнного гною, а по друге, в том часі ста- 
Єєнный гной ест суровый, мало перегнитый 
и тому не надає ся до навоженя. Прото 
при озиминах лучше оплачат ся давати 
штучны навозы и то такы, котры могут 
дати зерну оба кормовы складникы, а имен- 
но азот и фосфор. 

Такыма навозами сут азотняк и. суперто- 


масына, або вмсто них супертомасына 
аки... мало ыыы 
азотнякова. Практыка выказала, же при 
И лого асал вст зави 

навоженю тыма навозами вроды часто 


подвоивают ся. 
Азотняк треба сіяти на 2—3 дчей перед 
засівом озимины, а погодивше прикрыти 
земльом при помочи бороны. Надає ся он 
на всі грунты с выключенєм барз легкых 
пісков, дійствує поволи, але тревало и не 
дає ся с грунту выполокати. Містит в собі 


много вапна и тому отквашат грунт. Ест 
в двох гатунках, яко азотняк 21-процент- 
ный в ціні 25:80 зл. за 100 вг. и азотняк 


15`5-процентный в ціні по 19'60 зл. за 100 кг. 

Супертомасыну — навоз м!стячий в собі 
фосфор ~ сієме также на 9—3 дней перед 
засівом озимины, Надеє ся она на всі зем- 
лі и має свойство отквашаня грунту. ДІй- 
ствує скоро и не дає ся выполокати 
с грунту. 

В продажи вст супертомасына также 
в двох гатунках, а именно 1) супертомасы- 
на высокопроцентна (80 0:9) в ціні по 17:40 зл. 
за 100 кг. 2) супертомасына нормально- 
процентна (1600) в ціні по 9'28 эл, за 100 кг. 


Вмісто уживати тоты два навозы, можна 
замінити их одным навозом, а именно 
супертомасыном азотняковом, містячом в со- 
61 900 азоту и 120/0 фссфорного квасу. 
Ціна за 100 кг. того навозу выносит 20 зл. 
Ціны поданы высше розуміют ся при за- 
мовленях ціловагонных, платных зараз. 

Для селян користнійше ест куповати на- 
возы высокопроцентны, бо навожене в той 
форм! келькулоє ся дешевше с увагы на 
тото,.же кошты перевоза сут такы семы; за 
таку саму ціну перевозит ся вагон навозу 
низкопроцентного, як и высокопроцентного, 
а низкопроцентного треба высіяти значно 
больше. Навозы штучны ест найлучше 
єпроваджати с фабрыкы штучных навозов 
в Мосцицах. Закупом повинни заняти ся 
кооператывы, або заряды громад. 


——% 


кч 


и ЗДЕЛАДИТИ 


Селяне оціняют штораз лучше користе, 
якы дают сады и с каждым роком прибы- 
ват по наших селах, овочевых деревец. 
Деревка тоты однак розвивают ся часто 
слабо и хворіют, бо выросли они в лучших 
климатычных и грунтовых условиях и пере- 
несены на планший грунт и до острійшого 
климата, часто марніют. г 

Штобы не наражати ся на такы шкоды, 
найлучше Ест куповати деревка от садов- 
ника маючого ‘сад в тых самых климатыч- 


ных и грунтовых условиях, або заложити 
собі самому малый садок овочевых 
деревец, 


В той шли належит начати роботу от 
выпродукованя отвітных дичков, котры на- 
зываме также подкладками, на котрых пак 
щепиме благородну отміну овочевых перев. 

Дичкы яблоней, груш, слив и черешень 
одержиме с сіву насіня дико роснучих ово- 
чевых дерев. Не належит брати насіня 
благородных овочевых дерев, бо дичкы 
с них вырослы не будут отпорны на мороз 
и могут вымерзнути. | 

Штобы очистити насінє дерев костковых, 
Т. Е. сливкы и черешні, змыват ся косточ- 
кы дозрілых овочей водом и добре вымы- 
ват и по высушеню зсыпуё ся ‘очищены 
косточкы до мішечков, котры вішат ся 
в продувном місци в стодол, або шопі. 
Насінє грушок и яблок выберат ся с дозрі- 
лых овочей, сушит ся в продувном місци 
и сзыпаны в мішечкы переховує ся также 
в продувном місци. 

В другой половині вересня, або в почат- 
ках жолтня треба тото насіне пересыпати 
вильгым піском. Передом повинно ся на- 
сінє отчистити. В той ціли всыпує ся на- 
сн до посуды с водом и по замішаню 
выплынут на верх насіня, котры высохли, 
або были знищены в часі попередного 
перехованя. 


Пересыпує ся насінє в слідуючий способ: 
На дно деревяной скриночкы сыпеме кус 


вильгого піску, на тото ~ верству насіня — 


пак знова пісок и так ~ аж до конца. 
Скриночку накрываме доском, штобы не 
достали ся ло ней мыши и закопуєме до 
замлі на 12 метра глубоко, числячи от 


Живый инвентар в Попьщі, 


Ведля обчислень Геловного Статыстыч- 
ного Уряду число домашных звірят в Поль- 
щі в послідных трох літах представят ся 
слідуючо: 


С послідных трох літ было найбольше 
у нас статку в р. 1933-ом. (9-34 милиона 
штук). В 1934 р. число тото упало значно, 
а в р. 1935 поднесло ся знова о 438 тыся- 
чей штук. 

Стан коней, выносячий около 3 34 ми- 
лиона штук не змінил ся в продолженю тых 
трох літ. (В р. 1935-ом поменшал ся о 2000 
штук). 

Свиней в ріжных часах были ріжны ко- 
личества. В р. 1933-ом было у нас 3 34 ми- 
лиона штук, в р. 1984 — 7 милионов штук, 
а в р. 1935 — 6 34 милиона штук. 

Число овец выносило вр. 1933 и 1934. 
понад 212 милиона штук, а в р. 1935-ом 
поднесло ся о близко 14 часть милиона. 

Число коз росне с каждым роком. В р. 


1935-ом увеличило ся число коз о 27'8 проц. 


и выносит 354 тысячи коз. 
а => -— 

СИД ДЕРЕВЕ. 


віка скринкы. Міеце до закепаня выбераме 
таке, штобы не заливала єго вода. 


Так переховане насін= напучніє через 
зиму и с весном може быти высіяне на за- 
гоны. Скилчит оно уж першого року. 


Грунт до высіву насіня приготовляме уж 
в осени. Перекопуєме єго и очищаме 
с тревалого буряну. Навозити не треба. 
На весну очищат ся загоны ище раз и сіє 
ся на них густо насінє вымішане с піском 
в жолобкы, отдалены от себе о 10—15 цм. 


В часі посухы треба сильно подливати. 


Закля высіяны насіня скилчат, треба при- 
готовити другы загоны, знавожены сильно 
добрым компостом, або перегнілым стаєн- 
ным гноєм. Як насіня скилчат и рослины 
достанут уж по одном листку, треба их 
розсадити на приготовленом поли (препико- 
вати) в отступах 15х10 цм. 

При пикованю урываме ногтями концы 
головных кореней, роснучих просто, штобы 
рослина выпустила ширше корені. Пикова- 
ти мусит ся яблоні ‘и груши, а черешні 
и вишні будут добре розвивати ся также 
без пикованя. 


По пересадженю подляти сильно водом 
и по обсушеню землю зверха перекопати. 
Через ціле літо часто подливати и пере- 
копати, штобы земля была все груцковата, 
а не збита. До осени дичкы розроснут ся 
уж сильно и в вересні, або в жолтні можна 
их уж выкопати и посортовати, причом 
можна их або задоловати на зиму, або пе- 
ресадити на поле, на котром буде ся их 
щепити. 

При сортованю звертаме увагу, ци дичкы 
сут здоровы. Такы (груши и яблони), котры 
мают на коренях зузы, або одерты со ско- 
ры, мусят быти с садка усунены. Сорто- 
вати треба ведля долготы пнячка и кореня, 
або ведля грубины шейкы кореньовой, то 
єст того місца, откаль вырастают корені. 

Деревка сильны можна уж в другом році 
перезначити до щепленя. Деревка слабши 
задержуме ище 1 роки аж по двох літах 
перезначаме до садка деревец и убла- 
городненя. 

Кипько іме мяса. 


Тот сам Головный Статыстычный Уряд 
подає, килько сїдженого мяса припадат у нас 
на 1-ого человіка. 

Ведля той статыстыкы оден человік сЧдал: 


1) волового мясо в р. 1933 — 6'02 кг., в р. 
1934 - 4:82 кг.. вр. 1935 — 503 кг. 

2) телятины: в р. 1938 — 1:60 кг., в р. 1934- 
1'58 кг., в р. 1935 — 1'64 кг. 


3) баранины: в р. 1933 – 0:21 кг., в р. 1934- 
0:25 кг., в р. 1935 — 0'26 кг. . 


4) свинины: в р. 1933 — 10:46 кг., в р. 1934- 
11.95 кг., вр. 1985 — 12:99 кг. 


5) конского мяса: в р. 1983 — 0.02 кг., в р. 
1934 — 0:01 кг., в р. 1985 — кг. 
Разом всего’ мяса в р. 1933 — 18.31 кг., 
в р. 1934 — 19:61 кг, вр. 1935 — 19.22 иг. 
Як с той статыстыкы видио, консумция 
мяса в Польщі належит ище у большинства 
населеня до недосягаємых мрій. Можна сміло 
повторити за дідом, котрый хвалил семан 
колбасы, але сам єй не іл, лем єго брат ви- 
діл, як пан 1л. 
——— ННН 


Што чути в світі. 


Парыж: Статыстыка втрат в домашной 
войн! в Испании выказує до тепер 25.000 
здовиц м 160.000 сирет, кетры в той войн! 
утратили мужей и отцов. 


Коао Кадыкса самешет повстанцев збом- 


бардовал педвәдну лодыу правительствен- 
ных войск, котра разом < залегом утонула. 


С Рыгы домосят © невем величезмом во- 
ЕЕРЕЕ что а олд о зеатае 


оруженю в Сосмской Росии. Вздолж за- 
падной границы будуют совіты множество 
ношар, в котрых має пемістити ся близко 
1 милиом войска. В Ленинград! поміщено 
новы 4 полкы. В текучом році совітскы 
фабрыкы выпустили о 720 больше само- 
летов, як за цілый минувший рок. Комисар 
войны заявил, же совітска авияция мусит 
быти так сильна як воздушны фльоты всіх 
другых держав. Ціль тота буде скоро осяг: 
нена В наелідок пониженя поборового 
віку до 19-ох літ, число армии може быти 
увеличене о 2 милионы вояков.! 


Відень: Регент Венгрии, 
ветрітилп ся в Берхтесгаден в 
Цілью конференции было обгөворенє анти- 
большевицкой акции, до котрой має при- 
ступити также Венгрия. 


адмирал Горти 


Дубровник: Англицкый король Едвард УШ., 
котрый отбыват свою вакацийну подорож 
на яхті „Накпин” по Середземном Морі, 
встрітил ся на острові Корфу с греческым 
королем Юривм 1. 


Гибральтар: Повстанчи летчикы, бомбар- 
дуючи Малягу выкликали пожар в складах 


бензыны и нафты. В складах находило ся 


понад милион гальонов пальных мате- 


риялов. 


Гибральтар: Начальник німепкой фльоты, 
адмирал Редер выдал німецкым кораблям, 
находячим ся на испанскых водах, приказ, 
штобы стріляли в разі задержаня их через 
мадрытску фльоту, 


Берлин: Славный предводитель марокан- 
скых арабов, котрый свого часу воєвал уж 
в Мароку с испанами, Абд-ель-Крим, мал 
повериути до испанского Марока, штобы 
там серед арабов выкликати повстанє про- 
тив ген. Франко и тым способом нанести 
удар повстанцам. 


Льондон: Англицка газета: „Егепіпа Ме\м$” 
подає сензацийну вість, же в ночи на 26:8. 
Сталин выголосил по радио бесіду до крас- 
ной армии в слідуючих словах: „Товариши 
красной Армии! Стоиме перед епоковыма 
событями. Кажда хвила може нам принести 
возванё, штобы вы {посвятили своє жите 
в обороні пролетарской отчизны. Наши 
врагы занимают уж свои позыции, будте-ж 
готовы и вы, жиючи на границах нашого 
вепикого краю. Всьо, што можна купити 
‘за гроши, што гений человіна може при- 
думати и што рукы наших роботников 


змогли сотворили — отдали мы в ваши 
рукы для обороны и славы совітской 
державы |” 


Пак маршал Ворошилов заявил, же поло» 
жене в Европ! єст тепер грознійше, ям ко- 
линибудь от 1918 р. 


Австрии. : 


Тото заявленє выкликало в Льондон! 
лике занепокознЕ и Ест уважане за алюзию 


до сподваного конфликта меже 
и Москвом. 


Берлином 


В Ню-Йорк кружит поголоска, же презы- 
дент Рузвельт по своих новых выборах на 
презыдента в листопад! т. р. намірял скли- 
кати мирну конференцию, на котру має 
запресити көроля Едварда \Ш., Гитдера, 
Мусєолимиого, Сталина, презыдента Лебрю- 
на и представителей Японии, Кытая и дру- 


гых держав. 


Вісти с кряю. 


В Варшаві отбыл ся сїзд новой пропра- 


вительственной групы хлопской, названой: 
„Каага ағіаіасху огдапіхасјі сҺорѕКіеј” утво- 
реной гдекотрыма главарами бывшого 
Ѕітоппісма сҺорѕкіедо” и „\Муғмоіепіа“. 
В програмной деклярации заявили основа- 
телі, же Польщі може угрожати нова войне, 
с котрой Польща може выйти побідоносно 
лем втотчас, сли она буде внутренно силь- 
на. Тому всі повинни уважати за приказ 
совокупити всі силы народа вокруг Началь- 
ного Вожда, котрым єст ген. Рыдз-Смиглы. 


Варшава: Дня 8, т. м. ген Рыдз-Смиглы 


выіхал до Парыжа. В часі парудневного 
побыта в Франции принял он также участь 
в маневрах француской армии. 


Ченстохова: Дня 25, серпня т, р. отбыло 
ся открытє пленарного Сынода Польского 
Епископата, котрый тревал 8 дни. На Сы- 
нод приіхало загалом 56 епископов, в том 
числі 3-ох кардыналов, 6б-ох архиепископов, 
47 епископов латинскых, 3-ох епископов 
греч. обряда, 1 епископ армянскый. На сы- 
нод! присутствовал также Апостольскый 
Администратор Лемковщины. 


В повіті ново-сандецком в селі Рожнов! 
начато в р. 1935. величезну водну таму. 
В серпн! т. р. кончат ся так званы роботы 
подготовительны под властивы роботы, 
т. 5. бетон. 

Будова тота продолжит ся до грудня 
1938-ого р. и кошт єй вынесе 30 милионов 
злотых. Робит там без перервы 1800 ро- 
ботников. Будову провадит велика фирма 
француско-польска. Тама, яку я будує, буде 
найбольша в Польщі. На тоту запору по- 
треба буде 310.000 кубичных метров бетону. 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 
ОТНУЖДЫ И ГОЛОДА, АБО ЗЛОЖИТИ ДІТЯМ ВІНО, 
НЕХАЙ ЯКНАЙСКОРШЕ 


заасекурує ся 


в асекурацийном Товаристві 


ВИТЬ Е КрАНОВСИЕ 


во ЛЬВОВ! 


Всекурацию принимают на цілой Пем-ковщин! 
представител!: гс. Осиф Яновицкый ~ Крыница-Село и Ми- 


хаил Перелом -- Санок, 


ава Ч. 34, (118). 


Бетон буде робити на місци побудована 
фабрыка, до котрой машины” спроваджено 
с Амерыкы. 

Долгота запоры вынесе 550 метров, вы- 
сота 32 метры, а ширина на долині 40 мет- 
ров. Фундаменты закладат ся в выкопі 
положеном о 20 метров ниже уровня воды 
в Дунайци. 

Поветане там велике озеро, котре буде 
мати. 19 км. квадратных поверхні и помістит 
в соб! 236 милионов кубичных метров воды. 
Вода, находяча ся в том озері буде сужита 
до вытвореня електрычного току. Током 
тым можна буде освітити цілу Галичину. 

Ниже Рожнова, коло місточка Чегова ма- 
ют побудовати другу рухому таму желізну, 


звану язом. 
Такым способом забезпечит ся поля по- 


’ложены мад Дунайцем от выливу и знище-. 


ня. Недавно побудовано таку таму, лем 


меньшу, на ріці Солі. 

Вильно: На Виленщині палят ся уж от 
долшого часу лісы и торфовиска на вели- 
ком пространстві. Такы пожары ст барз 
трудно загасити. Коло села Голубєи Ку- 
ницкы спалило ся 68 гектаров ліса. 


Страшна смерть сухотника: Перед па- 
рома днями, в лісі положеном коло дорогы, 
ведучой с Вильна доўЛиды найдено скелет 
лежачий на згнилом кожуху, а коло него 
ив! порожны фияшкы от горілкы. 

Слідство выказало, же был то скелет 25- 
літного Виктора Мального с села Данишкы, 
котрый был доведеный свойом хворотом 
до того, же хотіл покончити самоубийством. 
В початках квітня продал Мальный якыси 
предметы, купил 2 фляшкы Ггорілкы 
и в темну ноч вышол с хаты. В лісі упил 
ся и заснул, а волочачи ся по лісі волкы 
занюхали єго присутность и пожерли Его, 


ВЕРЕСНЯ 1936. 


В НЕДІЛЮ, ДНЯ б. 
о год. 2-гой по полудни 
— уряджат — | 
читальня им, М, Качковского в Милику 
новосандецкого пов!та 
Тапергофске свято, 
на котре запрашат всіх тых, кому до- 
рога память народных мученников св!- 


товой войны. 


Выділ Читальні. 


| 
| 
| 


